stanford-oval/wikipedia huggingface dataset:
ธัญญ์ ธนากร
ผลงาน > ละครโทรทัศน์

| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | รับบทเป็น | หมายเหตุ | ออกอากาศ |
| 2541 | ยุ่งนักรักซะเลย | นพ |  | ช่อง 3 |
| 2548 | 2+1 แกร่งเกินพิกัด | โอม |  | ช่อง 9 |
| 2552 | ปอบผีฟ้า | คม |  | ช่อง 7 |
| 2552 | รหัสโลกันตร์ | เรือโท อัศนัย คงนาวิน |  | ช่อง 7 |
| 2552 | นักสู้นอกสังเวียน | ทิม |  | ช่อง 5 |
| 2553 | แม่ศรีไพร | โขม (รับเชิญ) |  | ช่อง 7 |
| 2553 | คุณหมอ ม.3 | เกรียงไกร |  | ช่อง 7 |
| 2553 | ตำรวจเหล็ก | ชาญยุทธ์ |  | ช่อง 7 |
| 2554 | ป่านางเสือ | ไผ่ |  | ช่อง 7 |
| 2554 | ดอกแก้ว | พรานวาด (รับเชิญ) |  | ช่อง 7 |
| 2554 | นางสาวรักดี | แดน |  | ช่อง 7 |
| 2554 | โก๊ะ ๗ | พรานแดน |  | ช่อง 7 |
| 2555 | ป่านางเสือ 2 | ไผ่ |  | ช่อง 7 |
| 2555 | เสือสมิง | ร.ต.ท. สมรักษ์ |  | ช่อง 7 |
| 2557 | โก๊ะ ๘ ตะลุยแดนมหัศจรรย์ | พรานแดน |  | ช่อง 7 |
| 2557 | ลูกผู้ชายหัวใจเข้ม | ทิม | ทั้งแสดงและเขียนบทประพันธ์ | ช่อง 7 |
| 2557 | ลูกผู้ชายพันธุ์ดี (ซีซั่น 3) | กฤษ(รับเชิญ) | ตอน คู่เดือด | ช่อง 7 |
| 2557 | เนตรนาคราช | อิทธิ |  | ช่อง 7 |
| 2559 | คู่หู | รัชทายาท (อัศวิน) |  | ช่อง 7 |
| 2560 | มือเหนือเมฆ | บวร |  | ช่อง 7 |
| 2561 | เล็บครุฑ (ภาพยนตร์) | บารมี (รับเชิญ) |  | ช่อง 7 |
| 2561 | เชิงชายชาญ | เชิง เชื้อเสือ |  | ช่อง 7 |
| 2563 | หนี้เกียรติยศ | ร.ต.อ. |  | ช่อง 7 |
| 2565 | ร่านดอกงิ้ว | ปรัชญ์ |  | ช่อง 8 |
ผลงาน > ซีรีส์

| ปี | เรื่อง​ | บทบาท | เครือข่าย |
| --- | --- | --- | --- |
| 2565 | Mafia The Series: Guns & Freaks (มาเฟียเดอะซีรีส์ ปืนกลและคนเพี้ยน) | สเว็น | จีเอ็มเอ็ม 25 |
| 2565 | Bad Guys ล่าล้างเมือง | อัยการเผด็จ ผลิตผล | ทรูไอดี |
ผลงาน > ภาพยนตร์

| ภาพยนตร์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2541 | CCJ แสบฟ้าแลบ | ดิ๊บ |  |
| 2541 | วัยระเริง |  |  |
| 2545 | ตะลุมพุก มหาวาตภัยล้างแผ่นดิน | พร้าว |  |
| 2549 | ผีเสื้อสมุทร | แทน |  |
| 2549 | ไทยถีบ | ใหญ่ ท่าเรือ |  |
| 2550 | Fighting Beat อก 3 ศอก 2 กำปั้น | เข้ม |  |
| 2551 | สียามา | ไอ้ปราย |  |
| 2553 | คนไท ทิ้งแผ่นดิน | ลำพูน |  |
| 2556 | นมัสเต จ๊ะเอ๋ บ๊ายบาย | (รับเชิญ) |  |
| 2558 | สยามยุทธ | ทัพ / หลวงปราบทิศอุดร |  |
| 2560 | ดารัมซาล่า ความหวังแห่งศรัทธา | อินทร์ | แสดงนำและร่วมกำกับภาพยนตร์ |
ผลงาน > มิวสิควิดีโอ

เพลง สุดที่รัก , อีกหน่อยคงลืมฉัน , พอได้ไหม ศิลปิน ปอ ภัคพร ภูวะปัจฉิม (อัลบั้ม Por Touch Me)
เพลง ถึงเวลาแล้วหรือ ศิลปิน อ้อน ลัคนา หวงมณีรุ่งโรจน์
ผู้จัดละคร

ผลงานละครโทรทัศน์ทั้งหมดในฐานะผู้จัดละคร บริษัท สตาร์เฟรม จำกัด ร่วมกับ จีรนันท์ มะโนแจ่ม
| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | นักแสดงนำ | ออกอากาศ | ผู้กำกับการแสดง |
| 2561 | เชิงชายชาญ | ธัญญ์ ธนากร   กรกฎ ตุ่นแก้ว   ธาราเขต เพ็ชร์สุกใส   ศรศิลป์ มณีวรรณ์   อังคณา วรรัตนาชัย   จาด้า อินโตร์เร | ช่อง 7 เอชดี | บูม กิตตน์ก้อง |
| 2563 | หนี้เกียรติยศ | รัฐธีร์ วรโรจน์โยธิน   อาภา ภาวิไล   นนทพันธ์ ใจกันทา   รัญดภา มันตะลัมพะ   อมีนา พินิจ   กณิณ ปัทมนันถ์ | ช่อง 7 เอชดี | บิ๊ก ณทรรศชัย |
ผลงานร้องเพลงประกอบละคร

เพลงประกอบละครลูกผู้ชายหัวใจเข้ม
เพลง ลูกผู้ชายหัวใจเข้ม
เพลง จนแต่เจ๋ง
เมื่อภรรยาของผมกลายเป็นนักเรียนชั้นประถม

| --- | --- |
เมื่อภรรยาของผมกลายเป็นนักเรียนชั้นประถม
妻、小学生になる。
แนว: ดรามา
มังงะ
เขียนโดย: มุราตะ ยายู
สำนักพิมพ์: Houbunsha
นิตยสาร: Weekly Manga Times
กลุ่มเป้าหมาย: เซเน็ง
วางจำหน่ายตั้งแต่: 27 กรกฎาคม 2018 – 2 ธันวาคม 2022
จำนวนเล่ม: 14
อนิเมะ
กำกับโดย: ทาเคโยชิ ยามาโมโตะ โทชิโอะ สึโบะ ไมโกะ โออุจิ นาโอะกิ คาโตะ
อำนวยการสร้างโดย: โยชิฮิโกะ นากาอิ จิเอะ มาสุดะ
เขียนบทโดย: ซาโตมิ โอชิมะ
ฉาย:  21 มกราคม 2022  –  25 มีนาคม 2022
มังงะ
Hatsukoi Aite no Kimi wa Dare?
เขียนโดย: มูราตะ ยายู
สำนักพิมพ์: Houbunsha
นิตยสาร: Weekly Manga Times
กลุ่มเป้าหมาย: โชเน็ง
วางจำหน่ายตั้งแต่: 8 มีนาคม 2024 – 10 พฤษภาคม 2024
อนิเมะโทรทัศน์
กำกับโดย: โนริยูกิ อาเบะ
เขียนบทโดย: ซาวาโกะ ฮิราบายาชิ
สตูดิโอ: Studio Signpost
ฉาย:  6 ตุลาคม 2024  – ปัจจุบัน
ตอน: 12
 สถานีย่อยการ์ตูนญี่ปุ่น
เมื่อภรรยาของผมกลายเป็นนักเรียนชั้นประถม (ญี่ปุ่น: 妻、小学生になる。; โรมาจิ: My Wife Will Become an Elementary School Student) เป็นซีรีส์มังงะญี่ปุ่นที่เขียนและวาดภาพโดย มูราตะ ยายู แต่เดิมถูกตีพิมพ์ในวันช็อตในนิตยสารมังงะเซเน็งของนิตยสาร Houbunsha Weekly Manga Timesในเดือนเมษายน 2018 ก่อนที่จะตีพิมพ์ต่อเนื่องในนิตยสารฉบับเดียวกัน ตั้งแต่เดือนกรกฎาคม 2018 ถึงธันวาคม 2022 ซีรีส์นี้รวมเล่ม(ทังโกบง)ทังหมด 14 เล่ม ละครโทรทัศน์ดัดแปลงออกอากาศตั้งแต่เดือนมกราคมถึงมีนาคม 2022 ซีรีส์โทรทัศน์ อนิเมะที่ดัดแปลงโดย Studio Signpost เริ่มออกอากาศในเดือนตุลาคม 2024
สื่อต่างๆ > มังงะ

เขียนและวาดภาพโดย มูราตะ ยายูเดิมถูกตีพิมพ์เป็นวันช็อตซึ่งถูกตีพิมพ์ใน นิตยสารมังงะ seinen ของ Houbunsha นิตยสารรายสัปดาห์ Manga Times เมื่อวันที่ 27 เมษายน 2018 ตีพิมพ์ต่อเนื่องในนิตยสารฉบับเดียวกันตั้งแต่วันที่ 27 กรกฎาคม 2018 ถึง 2 ธันวาคม 2022(ทังโกบง) 14 เล่มได้รับการตีพิมพ์ตั้งแต่เดือนเมษายน 2019 ถึงมีนาคม 2023
มังงะแยกเรื่องชื่อ Hatsukoi Aite no Kimi wa Dare? เริ่มจัดพิมพ์ในนิตยสารฉบับเดียวกันเมื่อวันที่ 8 มีนาคม พ.ศ. 2567 สปินออฟมีกำหนดกานสิ้นสุดในวันที่ 10 พฤษภาคม 2024
สื่อต่างๆ > มังงะ > เล่ม

| # | วันที่ออกจำหน่ายJapanese | ISBN Japanese |
| --- | --- | --- |
| 1 |  16 เมษายน 2019 | 978-4-83-223671-4 |
| 2 |  13 มิถุนายน 2019 | 978-4-83-223681-3 |
| 3 |  16 ตุลาคม 2019 | 978-4-83-223698-1 |
| 4 |  14 กุมภาพันธ์ 2020 | 978-4-83-223714-8 |
| 5 |  16 มิถุนายน 2020 | 978-4-83-223748-3 |
| 6 |  15 ตุลาคม 2020 | 978-4-83-223773-5 |
| 7 |  16 กุมภาพันธ์ 2021 | 978-4-83-223804-6 |
| 8 |  15 กรกฎาคม 2021 | 978-4-83-223842-8 |
| 9 |  15 มกราคม 2022 | 978-4-83-223884-8 |
| 10 |  16 กุมภาพันธ์ 2022 | 978-4-83-223893-0 |
| 11 |  16 มีนาคม 2022 | 978-4-83-223901-2 |
| 12 |  14 กรกฎาคม 2022 | 978-4-83-223929-6 |
| 13 |  16 พฤศจิกายน 2022 | 978-4-83-223953-1 |
| 14 |  16 มีนาคม 2023 | 978-4-83-223977-7 |
สื่อต่างๆ > ละครโทรทัศน์

จะมีการประกาศสร้าง ละครโทรทัศน์ในวันที่ 3 พฤศจิกายน 2021 กำกับโดยโทชิโอะ สึโบอิ, ทาเคโยชิ ยามาโมโตะ,ไมโกะ โออุจิ และนาโอกิ คาโตะ โดยสร้างจากบทภาพยนตร์โดยซาโตมิ โอชิมะ โยชิฮิโกะ นากาอิ และจิเอะ มาสุดะ รับหน้าที่เป็นโปรดิวเซอร์ซีรีส์นี้ออกอากาศทางช่อง ทีบีเอส ตั้งแต่วันที่ 21 มกราคมถึง 25 มีนาคม 2022 ขับร้องเพลงประกอบ โทโมชิบิ โดยยูกะ
ซีรีส์แยก เผยแพร่บนบริการสตรีมมิ่งของญี่ปุ่น Paravi ตั้งแต่วันที่ 11 กุมภาพันธ์ถึง 25 มีนาคม 2022 ฮิเดตากะ ซากาโมโตะ, ฮิโรยูกิ ทาเมคาวะ, และ ซายะ ฮิโรซาวะ กำกับซีรีส์จากบทภาพยนตร์โดย มาซาชิ ซูวะ
สื่อต่างๆ > อนิเมะ

อนิเมะดัดแปลงได้มีการประกาศเมื่อวันที่ 16 มีนาคม 2023 หลังจากนั้นมีการยืนยันว่าจะถูกสร้างโดย Studio Signpost และกำกับโดย โนริยูกิ อาเบะ และเขียนโดย ซาวาโกะ ฮิราบายาชิ และตัวละครถูกออกแบบโดย นาริฮิโตะ เซกิกะวะ เริ่มออกอากาศในวันที่ 6 ตุลาคม 2024 ทางโตเกียวเอ็มเอ็กซ์และเครือข่ายอื่น ๆ มีเพลงเปิดคือ "Ai no Reunion" (アイノリユニオン, แปลว่า การพบกันใหม่แห่งความรัก) ร้องโดย Pachae, ในขณะที่เพลงปิดคือ "Hidamari"ร้องโดย Ms. Ooja.
การตอบรับ

ในปี 2019 ได้รับอันดับที่ 11 ในรางวัล Next Manga Awards ครั้งที่ 5 ในหมวดหมู่การพิมพ์
แหล่งข้อมูลอื่น

Official manga website at Weekly Manga Times (ในภาษาญี่ปุ่น)
Official anime website (ในภาษาญี่ปุ่น)
เมื่อภรรยาของผมกลายเป็นนักเรียนชั้นประถม (มังงะ) ที่เครือข่ายข่าวอนิเมะ
การบินไทย เที่ยวบินที่ 679

| --- | --- |
เครื่องบินรหัส HS-TEF เป็นลำที่เกิดอุบัติการณ์ ภาพถ่ายใน พ.ศ. 2550
สรุปอุบัติเหตุ
วันที่: 8 กันยายน พ.ศ. 2556
สรุป: แลนด์ดิงเกียร์ด้านหน้าเกิดข้อผิดพลาด
จุดเกิดเหตุ: ท่าอากาศยานสุวรรณภูมิ จังหวัดสมุทรปราการ ประเทศไทย
อากาศยานลำที่เกิดเหตุ
ประเภทอากาศยาน: แอร์บัส A330-300
ชื่ออากาศยาน: ส่องดาว
ดําเนินการโดย: การบินไทย
หมายเลขเที่ยวบิน IATA: TG679
หมายเลขเที่ยวบิน ICAO: THA679
รหัสเรียก: THAI 679
ทะเบียน: HS-TEF
ต้นทาง: ท่าอากาศยานนานาชาติกว่างโจวไป๋-ยฺหวิน กว่างโจว มณฑลกวางตุ้ง ประเทศจีน
ปลายทาง: ท่าอากาศยานสุวรรณภูมิ จังหวัดสมุทรปราการ ประเทศไทย
จำนวนคน: 262
ผู้โดยสาร: 288
ลูกเรือ: 14
เสียชีวิต: 0
บาดเจ็บ: 14
สูญหาย: 0
รอดชีวิต: 302
| --- | --- |
เครื่องบินรหัส HS-TGF เป็นลำที่เกิดอุบัติการณ์ ภาพถ่ายใน พ.ศ. 2559
สรุปอุบัติเหตุ
วันที่: 8 ตุลาคม พ.ศ. 2561
สรุป: สภาพอากาศไม่เหมาะสมต่อการบิน
จุดเกิดเหตุ: ท่าอากาศยานสุวรรณภูมิ จังหวัดสมุทรปราการ ประเทศไทย
อากาศยานลำที่เกิดเหตุ
ประเภทอากาศยาน: โบอิง 747-400
ชื่ออากาศยาน: ศรีอุบล
ดําเนินการโดย: การบินไทย
หมายเลขเที่ยวบิน IATA: TG679
หมายเลขเที่ยวบิน ICAO: THA679
รหัสเรียก: THAI 679
ทะเบียน: HS-TGF
ต้นทาง: ท่าอากาศยานนานาชาติกว่างโจวไป๋-ยฺหวิน กว่างโจว มณฑลกวางตุ้ง ประเทศจีน
ปลายทาง: ท่าอากาศยานสุวรรณภูมิ จังหวัดสมุทรปราการ ประเทศไทย
จำนวนคน: 115
ผู้โดยสาร: 97
ลูกเรือ: 18
เสียชีวิต: 0
บาดเจ็บ: 0
สูญหาย: 0
รอดชีวิต: 115
การบินไทย เที่ยวบินที่ 679 เป็นเที่ยวบินโดยสารจากท่าอากาศยานนานาชาติกว่างโจวไป๋-ยฺหวินไปยังท่าอากาศยานสุวรรณภูมิ ซึ่งเที่ยวบินนี้เคยเกิดอุบัติการณ์ขณะลงจอดที่ท่าอากาศยานสุวรรณภูมิทั้งหมด 2 ครั้ง ครั้งแรกใน พ.ศ. 2556 และครั้งที่สองใน พ.ศ. 2561
อุบัติการณ์ครั้งที่ 1

เมื่อวันที่ 8 กันยายน พ.ศ. 2556 เวลา 23.30 น. ขณะกำลังลงจอดที่ท่าอากาศยานสุวรรณภูมิ ทางวิ่งฝั่ง 19L เครื่องบินแอร์บัส เอ 330-300 ทะเบียน HS-TEF ได้เสียหลักลื่นไถลออกนอกทางวิ่ง (รันเวย์) ไปทางด้านขวา เนื่องจากล้อหน้าเกิดข้อผิดพลาด โดยด้านขวาของเครื่องบินครูดไปกับพื้นและเกิดเพลิงลุกไหม้ มีผู้บาดเจ็บ 14 ราย ไม่มีผู้เสียชีวิต
จากเหตุการณ์ที่เกิดขึ้น ตัวเครื่องได้รับความเสียหายอย่างหนัก โดยเฉพาะเครื่องยนต์ที่เสียหายอย่างรุนแรงทั้ง 2 เครื่อง รวมถึงทั้งล้อหน้าและล้อหลังฝั่งขวา และทำให้รันเวย์ฝั่ง 19L ต้องหยุดใช้งานชั่วคราว
หลังจากเหตุการณ์นี้ เครื่องบิน HS-TEF ถูกปลดจากฝูงบินของการบินไทยทันที เพราะตัวเครื่องบินอายุมากแล้ว และไม่คุ้มค่าซ่อม
อุบัติการณ์ครั้งที่ 2

เมื่อวันที่ 8 ตุลาคม พ.ศ. 2561 เวลา 22.48 น. ขณะกำลังลงจอดที่ท่าอากาศยานสุวรรณภูมิ ทางวิ่งฝั่ง 19R เครื่องบินโบอิง 747-400 ทะเบียน HS-TGF ได้เสียหลักหลักลื่นไถลออกนอกทางวิ่ง (รันเวย์) ไปทางซ้าย เนื่องจากสภาพอากาศไม่เหมาะสมต่อการลงจอด เพราะเกิดฝนตกหนักในช่วงเวลานั้น เหตุการณ์นี้ไม่มีผู้บาดเจ็บและไม่มีผู้เสียชีวิต เนื่องจากไม่มีล้อที่เกิดข้อผิดพลาด
จากเหตุการณ์ที่เกิดขึ้น สิ่งที่เสียหายมีแค่ตัวล้อเล็กน้อย ผู้โดยสารไม่ต้องอพยพจากเครื่องบิน แต่ก็ได้ลงมาจากเครื่องเพื่อเข้าไปรอในเทอร์มินอล
หลังจากเหตุการณ์นี้ บริการภาคพื้นของการบินไทยได้ทำการลากเครื่องบินขึ้นมาจากพื้นหญ้าในเวลาประมาณ 15 นาฬิกาของวันต่อมา โดยเครื่องบินล้อของ HS-TGF ยังสามารถวิ่งได้ แต่ต้องใช้รถลากจนถึงแฮงก้าการบินไทย เพื่อทำการซ่อมเบื้องต้นให้สามารถบินได้ หลังจากนั้นได้นำไปเก็บพักไว้ที่ท่าอากาศยานอู่ตะเภาเพื่อรอการซ่อมใหญ่ต่อไป
สเตโกดอน

| สเตโกดอน ช่วงเวลาที่มีชีวิตอยู่: สมัยไมโอซีน–สมัยไพลสโตซีน, 11> 6–0.0041Ma  PreꞒ Ꞓ O S D C P T J K Pg N      |
| --- | --- |

โครงกระดูกของสเตโกดอนในพิพิธภัณฑ์ท้องถิ่นกานซู่ ประเทศจีน
สถานะการอนุรักษ์
 สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Proboscidea
วงศ์:: †Stegodontidae
สกุล:: †Stegodon Falconer, 1847

ชนิด
 †S. aurorae (Matsumoto, 1918)  †S. elephantoides (Clift, 1828)  †S. florensis Hooijer, 1957  †S. ganesha (Faloner and Cautley, 1846)  †S. kaisensis Hopwood, 1939  †S. luzonensis von Koenigswald, 1956  †S. miensis (Matsumoto, 1941)  †S. mindanensis (Naumann, 1890)  †S. orientalis Owen, 1870  †S. sompoensis Hooijer, 1964  †S. sondaari van den Bergh, 1999  †S. trigonocephalus (Martin, 1887)  †S. zdanskyi Hopwood, 1935
สเตโกดอน (อังกฤษ: Stegodon) เป็นสกุลของสัตว์เลี้ยงลูกด้วยนมจำพวกช้างที่สูญพันธุ์ไปแล้วตั้งแต่ยุคก่อนประวัติศาสตร์ มีชื่อวิทยาศาสตร์ว่า Stegodon (หมายถึง "รากฟัน" จากภาษากรีกคำว่า  στέγειν อ่านว่า "stegein" หมายถึง "ครอบคลุม" และ ὀδούς  อ่านว่า "odous" หมายถึง "ฟัน")
เดิมทีสเตโกดอนถูกจัดให้อยู่ในวงศ์ Elephantidae ซึ่งเป็นวงศ์เดียวกับวงศ์ของช้างในยุคปัจจุบัน แต่ต่อมาได้ถูกแบ่งแยกออกมาเป็นวงศ์ของตัวเอง คือ Stegodontidae มีชีวิตอยู่ในยุคไมโอซีนตอนปลาย ถึงต้นยุคไพลสโตซีน ราว 1,800,000 ปีก่อน จัดว่าเป็นช้างรุ่นที่ 6 ในลำดับวิวัฒนาการของช้าง ซึ่งนับว่าว่าเก่าแก่กว่าช้างแมมมอธ ซึ่งถูกจัดอยู่ในรุ่นที่ 8 ที่เป็นที่รู้จักกันเป็นอย่างดีเสียอีก
สเตโกดอนชนิด S. zdansky เปรียบเทียบกับความสูงมนุษย์
รูปปั้นสเตโกดอน
สเตโกดอน จัดว่าเป็นช้างโบราณ ที่เชื่อว่ามีสายสัมพันธ์กับช้างในสกุล Elephas หรือช้างเอเชียในยุคปัจจุบัน เป็นไปได้ว่าช้างเอเชียอาจสืบสายพันธุ์หรือวิวัฒนาการมาจากสเตโกดอน นอกจากนี้แล้วสเตโกดอนยังถือว่าเป็นช้างที่มีลักษณะร่วมกันของช้างเอเชียกับมาสโตดอน ซึ่งเป็นช้างโบราณอีกสกุลหนึ่งที่สูญพันธุ์ไปแล้วเช่นกัน
สเตโกดอน มีรูปร่างที่สูงใหญ่ บางตัวหรือบางชนิดอาจสูงถึง 4 เมตร มีลักษณะทั่วไปคล้ายกับช้างในยุคปัจจุบัน กะโหลกมีขนาดใหญ่ ขากรรไกรสั้น ไม่มีงาล่าง ฟันกรามประกอบด้วยสันฟันแนวขวาง 6–13 สัน มีลักษณะเด่น คือ มีงาหนึ่งคู่ที่ยาวงอกออกมาจากมุมปากทั้งสองข้าง มีลักษณะชิดติดกัน ซึ่งในบางชนิดมีความยาวได้ถึง 3.3 เมตร งวงไม่สามารถแทรกลงตรงกลางงาได้ ต้องพาดไปไว้ข้างใดข้างหนึ่ง
ซากดึกดำบรรพ์ของสเตโกดอนถูกค้นพบในทวีปเอเชีย โดยเฉพาะในภูมิภาคเอเชียใต้และเอเชียตะวันออกเฉียงใต้ ในประเทศไทยค้นพบที่ตำบลท่าช้าง อำเภอเฉลิมพระเกียรติ จังหวัดนครราชสีมา และอำเภอทุ่งหว้า จังหวัดสตูล โดยที่จังหวัดสตูลนั้น ถูกค้นพบในถ้ำแห่งหนึ่ง ซึ่งเป็นถ้ำที่มีน้ำทะเลไหลผ่านพื้นถ้ำด้วยความยาวกว่า 4 กิโลเมตร เดิมชาวบ้านที่นี่เรียก "ถ้ำวังกล้วย" แต่ปัจจุบันได้ถูกเปลี่ยนชื่อเป็น "ถ้ำเลสเตโกดอน" จากองค์การบริหารส่วนท้องถิ่น และเป็นสถานที่ท่องเที่ยวสำคัญแห่งหนึ่งของจังหวัดด้วย
แหล่งข้อมูลอื่น

ข้อมูลที่เกี่ยวข้องกับ Stegodon ที่วิกิสปีชีส์
ปลาหวีเกศ

| ปลาหวีเกศ> สถานะการอนุรักษ์ |
| --- | --- |
 สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Schilbeidae
สกุล:: Platytropius
สปีชีส์:: P.  siamensis
ชื่อทวินาม
Platytropius siamensis   (Sauvage, 1833)

ชื่อพ้อง
 Nemasiluroides furcatus Fowler, 1937  Pseudeutropius siamensis Sauvage, 1883 
ปลาหวีเกศ (อังกฤษ: Siamese schilbeid catfish, Siamese flat-barbelled catfish; ชื่อวิทยาศาสตร์: Platytropius siamensis) เป็นปลาน้ำจืดชนิดหนึ่ง อยู่ในวงศ์ปลาหวีเกศ (Schilbeidae) เป็นปลาไม่มีเกล็ด มีรูปร่างคล้ายปลาสังกะวาดและปลาเนื้ออ่อนผสมรวมกัน  ตัวเรียวยาว มีครีบหลัง 2 ตอน ตอนหลังเป็นแผ่นเนื้อขนาดเล็กมาก มีลักษณะเด่นคือ มีหนวดยาว 4 คู่ แต่หนวดจะแบนไม่เป็นเส้น คล้ายกับเส้นผมของผู้หญิง จึงเป็นที่มาของชื่อ  พบอาศัยอยู่เฉพาะแม่น้ำเจ้าพระยาเท่านั้น กินแมลงเป็นอาหาร  ขนาดโตเต็มที่ราว 20 เซนติเมตร
เป็นปลาที่มีรายชื่ออยู่ในกาพย์แห่ชมปลาของเจ้าฟ้ากุ้งนับตั้งแต่สมัยอยุธยาตอนปลายที่ว่า
หวีเกศเพศชื่อปลา     คิดสุดาอ่าองค์นาง

หวีเกล้าเจ้าสระสาง                 เส้นเกศสลวยรวยกลิ่นหอม
ปัจจุบันนี้ไม่มีรายงานพบในธรรมชาติมานานแล้ว จึงเชื่อว่าได้สูญพันธุ์ไปแล้ว   เหลือแต่เพียงซากที่ถูกดองเก็บไว้ที่พิพิธภัณฑ์ธรรมชาติวิทยากรมประมงของมหาวิทยาลัยเกษตรศาสตร์  โดยฮิว แมคคอร์มิค สมิธ ที่เก็บตัวอย่างได้จากตลาดปากน้ำโพ จังหวัดนครสวรรค์ เมื่อวันที่ 20 พฤศจิกายน พ.ศ. 2486 และสถาบันสมิธโซเนียนเท่านั้น
มีชื่อเรียกอีกชื่อหนึ่งว่า "ปลาสายยู" หรือ "ปลาเกด"
แหล่งข้อมูลอื่น

ข้อมูลปลาหวีเกศ (ไทย)
ประเทศไทยกับสหประชาชาติ

| --- | --- |
 
รัฐสมาชิกสหประชาชาติ
สมาชิก: รัฐสมาชิก
ตั้งแต่: 16 ธันวาคม พ.ศ. 2489; 78 ปีก่อน (2489-12-16)
อดีตชื่อ: สยาม (2000–2482)
ที่นั่งในคณะมนตรีความมั่นคง: สมาชิกไม่ถาวร
ผู้แทนถาวรไทย: สุริยา จินดาวงษ์
ประเทศไทยกับสหประชาชาติ ประเทศไทยได้เข้าร่วมเป็นสมาชิกของสหประชาชาติเมื่อวันที่ 16 ธันวาคม พ.ศ. 2489 ถือเป็นสมาชิกลำดับที่ 55 ของสหประชาชาติ
ประวัติ > เข้าร่วมสหประชาชาติ

ในที่สุด ประเทศไทยเข้าร่วมเป็นสมาชิกของสหประชาชาติตามข้อมติคณะมนตรีความมั่นคงแห่งสหประชาชาติที่ 13 เมื่อวันที่ 16 ธันวาคม พ.ศ. 2489 โดยเป็นสมาชิกลำดับที่ 55 ซึ่งก่อตั้งหลังการก่อตั้งสหประชาชาติได้เพียง 1 ปี โดย ดิเรก ชัยนาม รัฐมนตรีว่าการกระทรวงการต่างประเทศในเวลานั้น ได้ให้เห็นผลในการเข้าร่วมของประเทศไทยไว้ ดังนี้
เพื่อความมั่นคงของไทย เนื่องจากสหประชาชาติเป็นองค์การที่มีกำลังมากที่สุดที่สามารถธำรงสันติภาพและความมั่นคง และให้ความยุติธรรมกับประเทศเล็ก ๆ อย่างประเทศไทย
เพื่อแสดงให้โลกเห็นว่า ประเทศไทยเป็นชาติเก่าแก่ชาติหนึ่ง เนื่องจากการเข้าร่วมเป็นสมาชิกขององค์การโลกเป็นการยืนยันและรับรองฐานะของไทยอีกครั้งหนึ่ง
ประเทศไทยคาดหวังความช่วยเหลือจากสหประชาชาติในด้านเศรษฐกิจ สังคม และวัฒนธรรม
เพื่อแสดงให้โลกได้เห็นว่า ไทยประสงค์ที่จะร่วมมือในการสร้างสันติภาพและความมั่งคงของโลกอย่างจริงจัง
ต่อมาเมื่อวันที่ 1 มกราคม พ.ศ. 2492 ประเทศไทยได้เข้าร่วมเป็นสมาชิกกับยูเนสโก เป็นสมาชิกลำดับที่ 48
ประเทศไทยมีส่วนร่วมในภารกิจต่าง ๆ ของสหประชาชาติอย่างต่อเนื่องนับตังแต่นั้นเป็นต้นมา ทั้งในด้านของสันติภาพและการพัฒนาในด้านของสิทธิมนุษยชน ปัจจุบันประเทศไทยทำงานร่วมกันกับสหประชาชาติผ่านคณะทำงานของสหประชาชาติที่เรียกว่า ทีมงานสหประชาชาติประจำประเทศ (UN Country Team) ซึ่งสำหรับประเทศไทยจะอยู่ภายใต้กรอบความร่วมมือหุ้นส่วนกับสหประชาชาติ (United Nations Partnership Framework: UNPAF) ซึ่งยึดตามระดับรายได้ของประเทศที่ประเทศไทยถูกจัดอยู่ในกลุ่มประเทศที่มีรายได้ปานกลางระดับสูง และไทยมีกรอบความร่วมมือลักษณะนี้กับสหประชาชาติมาแล้วทั้งสิ้น 3 ฉบับ
หน่วยงานสหประชาชาติที่ตั้งอยู่ในประเทศไทย

ประเทศไทยเป็นประเทศที่ได้รับสมญาว่า เจนีวาแห่งเอเชีย เนื่องจากเป็นประเทศขนาดกลางที่มีความเป็นกลางในภูมิภาคเอเชีย จึงมีองค์การต่าง ๆ ของสหประชาชาติรวมไปถึงทบวงชำนัญพิเศษและองค์การระหว่างประเทศที่ไม่ใช่ของสหประชาชาติเข้ามาตั้งสำนักงานอยู่ จึงทำให้สะดวกในการประสานงานและจัดการประชุมขององค์การระหว่างประเทศต่าง ๆ รวมถึงประเทศไทยมีการผลักดันกฎหมายที่ให้ความคุ้มครองและเอกสิทธิ์ให้กับองค์การระหว่างประเทศที่ตั้งอยู่และเข้ามาร่วมประชุมในประเทศไทยอีกด้วย
องค์การสหประชาชาติประจำประเทศไทย ตั้งอยู่ในกลุ่มอาคารที่ทำการของคณะกรรมการเศรษฐกิจและสังคมแห่งเอเชียและแปซิฟิก ซึ่งเป็นหน่วยงานหนึ่งในห้าคณะกรรมการส่วนภูมิภาคของคณะมนตรีเศรษฐกิจและสังคมแห่งสหประชาชาติ อยู่ในบริเวณถนนราชดำเนินนอก เขตพระนคร กรุงเทพมหานคร และมีหน่วยงานระดับภูมิภาคอื่น ๆ ตั้งกระจายอยู่ในพื้นที่กรุงเทพและปริมณฑล ประกอบไปด้วย
หน่วยงานสหประชาชาติที่ตั้งอยู่ในประเทศไทย > อาคารสหประชาชาติ ถนนราชดำเนินนอก

| สัทพจน์ | หน่วยงาน | ระดับ | ที่ตั้งสำนักงาน |
| --- | --- | --- | --- |
| UN | องค์การสหประชาชาติ | สำนักงานประจำประเทศไทย | อาคารสหประชาชาติ ชั้น 12 ถนนราชดำเนินนอก เขตพระนคร กรุงเทพมหานคร |
| ESCAP | คณะกรรมการเศรษฐกิจและสังคมแห่งเอเชียและแปซิฟิก | สำนักงานใหญ่ | อาคารสหประชาชาติ ถนนราชดำเนินนอก เขตพระนคร กรุงเทพมหานคร |
| ILO | องค์การแรงงานระหว่างประเทศ | สำนักงานประจำอนุภูมิภาคเอเชียตะวันออก | อาคารสหประชาชาติ ถนนราชดำเนินนอก เขตพระนคร กรุงเทพมหานคร |
| OHCHR | สำนักงานข้าหลวงใหญ่สิทธิมนุษยชนแห่งสหประชาชาติ | สำนักงานประจำภูมิภาคเอเชียตะวันออกเฉียงใต้ | อาคารสหประชาชาติ ชั้น 6 ถนนราชดำเนินนอก เขตพระนคร กรุงเทพมหานคร |
| UNEP | โครงการสิ่งแวดล้อมแห่งสหประชาชาติ | สำนักงานประจำภูมิภาคเอเชียแปซิฟิก | อาคารสหประชาชาติ ชั้น 2 บล็อก เอ ถนนราชดำเนินนอก เขตพระนคร กรุงเทพมหานคร |
| UN HABITAT | โครงการตั้งถิ่นฐานมนุษย์แห่งสหประชาชาติ | สำนักงานประจำประเทศไทย | อาคารสหประชาชาติ ชั้น 5 บล็อก เอ ถนนราชดำเนินนอก เขตพระนคร กรุงเทพมหานคร |
| UN WOMEN | องค์การเพื่อสตรีแห่งสหประชาชาติ | สำนักงานประจำภูมิภาคเอเชียแปซิฟิก | อาคารสหประชาชาติ ชั้น 14 ถนนราชดำเนินนอก เขตพระนคร กรุงเทพมหานคร |
| UNAIDS | โครงการเอดส์แห่งสหประชาชาติ | สำนักงานประจำภูมิภาคเอเชียแปซิฟิก | อาคารสหประชาชาติ ชั้น 9 บล็อก เอ ถนนราชดำเนินนอก เขตพระนคร กรุงเทพมหานคร |
| UNDP | โครงการพัฒนาแห่งสหประชาชาติ |  สำนักงานศูนย์กลางภูมิภาคกรุงเทพฯ  สำนักงานประจำประเทศไทย |  อาคารบริการสหประชาชาติ ชั้น 3 ถนนราชดำเนินนอก เขตพระนคร กรุงเทพมหานคร  อาคารสหประชาชาติ ชั้น 12 ถนนราชดำเนินนอก เขตพระนคร กรุงเทพมหานคร |
| UNFPA | กองทุนประชากรแห่งสหประชาชาติ |  สำนักงานประจำภูมิภาคเอเชียและแปซิฟิก  สำนักงานประจำประเทศไทย | อาคารบริการสหประชาชาติ ชั้น 4 ถนนราชดำเนินนอก เขตพระนคร กรุงเทพมหานคร |
| UNHCR | สำนักงานข้าหลวงใหญ่ผู้ลี้ภัยแห่งสหประชาชาติ | สำนักงานประจำประเทศไทย รับผิดชอบกัมพูชา ลาว ไทย และเวียดนาม |  อาคารสหประชาชาติ ชั้น 3 ถนนราชดำเนินนอก เขตพระนคร กรุงเทพมหานคร  สำนักงานภาคสนามแม่ฮ่องสอน จังหวัดแม่ฮ่องสอน  สำนักงานภาคสนามแม่สอด จังหวัดตาก |
| UNDRR | สำนักงานว่าด้วยกลยุทธ์ระหว่างประเทศเพื่อการลดภัยพิบัติแห่งสหประชาชาติ | สำนักงานประจำภูมิภาคเอเชียและแปซิฟิก | อาคารสำนักเลขาธิการสหประชาชาติ ชั้น 7 ถนนราชดำเนินนอก เขตพระนคร กรุงเทพมหานคร |
| UNODC | สำนักงานว่าด้วยยาเสพติดและอาชญากรรมแห่งสหประชาชาติ | สำนักงานประจำภูมิภาคเอเชียและแปซิฟิก | อาคารสหประชาชาติ ชั้น 3 ถนนราชดำเนินนอก เขตพระนคร กรุงเทพมหานคร |
| UNV | โครงการอาสาสมัครของสหประชาชาติ | สำนักงานประจำภูมิภาคเอเชียและแปซิฟิก | อาคารบริการสหประชาชาติ ชั้น 1 ถนนราชดำเนินนอก เขตพระนคร กรุงเทพมหานคร |
หน่วยงานสหประชาชาติที่ตั้งอยู่ในประเทศไทย > กรุงเทพฯ และปริมณฑล

สำนักงานของหน่วยงานในสังกัดของสหประชาชาติในพื้นที่อื่นในกรุงเทพมหานครและปริมณฑล ประกอบไปด้วย
| สัทพจน์ | หน่วยงาน | ระดับ | ที่ตั้งสำนักงาน |
| --- | --- | --- | --- |
| FAO | องค์การอาหารและการเกษตรแห่งสหประชาชาติ | สำนักงานประจำภูมิภาคเอเชียและแปซิฟิก | เลขที่ 39 ถนนพระอาทิตย์ เขตพระนคร กรุงเทพมหานคร ประเทศไทย |
| IOM | องค์การระหว่างประเทศเพื่อการโยกย้ายถิ่นฐาน | สำนักงานประจำภูมิภาคเอเชียและแปซิฟิก | อาคารรัจนาการ ชั้น 18 เลขที่ 3 ถนนสาทรใต้ กรุงเทพมหานคร |
| ITC | องค์การศูนย์กลางการค้าระหว่างประเทศ | ผู้แทนประจำประเทศไทย | เลขที่ 54-56 ถนนมงบริยองต์ 1202 เจนีวา สวิสเซอร์แลนด์ |
| ITU | สหภาพโทรคมนาคมระหว่างประเทศ | สำนักงานประจำภูมิภาคเอเชียและแปซิฟิก | สำนักงาน กสทช. ภาค 1 เลขที่ 111 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร |
| UNESCO | ยูเนสโก |  สำนักงานเพื่อการศึกษาส่วนภูมิภาคเอเชียและแปซิฟิก  สำนักงานผู้แทนกลุ่มประเทศไทย เมียนมา ลาว สิงคโปร์ กัมพูชา และเวียดนาม | อาคาร 100 ปี หม่อมหลวงปิ่น มาลากุล เลขที่ 920 ถนนสุขุมวิท แขวงพระโขนง เขตคลองเตย กรุงเทพมหานคร |
| UNICEF | กองทุนเพื่อเด็กแห่งสหประชาชาติ | สำนักงานประจำภูมิภาคเอเชียและแปซิฟิก | เลขที่ 19 ถนนพระอาทิตย์ เขตพระนคร กรุงเทพมหานคร |
| UNIDO | องค์การพัฒนาอุตสาหกรรมแห่งสหประชาชาติ | สำนักงานภาคสนามประจำประเทศไทย ดูแลครอบคลุมประเทศอิหร่าน กัมพูชา ลาว เมียนมา มาเลเซีย ฟิลิปปินส์ ปากีสถาน และเวียดนาม | อาคารกรมโรงงานอุตสาหกรรม ชั้น 5 เลขที่ 57 ถนนพระสุเมรุ แขวงบางลำภู เขตพระนคร กรุงเทพมหานคร |
| UNOPS | สำนักงานบริการโครงการแห่งสหประชาชาติ |  สำนักงานประจำภูมิภาคเอเชีย  สำนักงานประจำประเทศไทย |  อาคาร 208 ถนนวิทยุ ชั้น 14 แขวงลุมพินี เขตปทุมวัน กรุงเทพมหานคร  อาคาร 208 ถนนวิทยุ ชั้น 16 แขวงลุมพินี เขตปทุมวัน กรุงเทพมหานคร |
| WHO | องค์การอนามัยโลก | สำนักงานประจำประเทศไทย | เลขที่ 88/20 สำนักงานปลัดกระทรวงฯ อาคาร 3 ชั้น 4 กระทรวงสาธารณสุข ถนนติวานนท์ นนทบุรี |
กิจกรรม > กองบัญชาการสหประชาชาติ

บทความหลัก: กองบัญชาการสหประชาชาติ และ ประเทศไทยในสงครามเกาหลี
ประเทศไทยได้เข้าร่วมการรบในสงครามเกาหลีในนามของกองบัญชาการสหประชาชาติในช่วงปี พ.ศ. 2493–2496 ตามคำเชิญของสหประชาชาติ ในช่วงของนายกรัฐมนตรี จอมพล แปลก พิบูลสงคราม โดยส่งกำลังรบทั้งจากกองทัพบก กองทัพเรือ และกองทัพอากาศ ซึ่งการสนับสนุนการรบของไทยเป็นตัวแปรสำคัญให้เกิดการเปลี่ยนแปลงผลของหลายสมรภูมิ เช่น เนินพอร์กช็อป และถอนกำลังผลัดสุดท้ายเมื่อวันที่ 23 มิถุนายน พ.ศ. 2513 ตามความเห็นของสภากลาโหมไทย และทางการสหรัฐไม่ขัดข้อง โดยมีการจัดพิธีอำลาในวันที่ 21 มิถุนายน พ.ศ. 2513 ณ สนามไนท์ (Knight Field) ในกรุงโซล โดยมีโดยมีผู้บัญชาการทหารสูงสุดของกองบัญชาการสหประชาชาติ และผู้บัญชาการทหารสหรัฐฯ ในเกาหลีใต้เป็นประธาน และแขกผู้มีเกียรติเข้าร่วมงาน เช่น นายกรัฐมนตรีเกาหลีใต้ ผู้แทนประธานาธิบดีเกาหลีใต้ ผู้แทนชาติพันธมิตรต่าง ๆ พร้อมกับมีการสวนสนาม การยิงสลุต และในวันเดินทางกลับได้มีรัฐมนตรีว่าการกระทรวงกลาโหมเกาหลีใต้ ผู้แทนรัฐบาลเกาหลีใต้ ผู้แทนกองบัญชาการสหประชาชาติ พร้อมกับประชาชนชาวเกาหลีใต้ร่วมเดินทางมาส่งที่สนามบินคิมโป
ประเทศไทยได้ปฏิบัติการในเกาหลีใต้ตั้งแต่วันที่ 7 พฤศจิกายน พ.ศ. 2493 จนถึง 23 มิถุนายน พ.ศ. 2515 ระยะเวลารวม 16 ปี 7 เดือน 15 วัน ซึ่งไทยส่งกำลังพลเข้าร่วมจำนวน 23 ผลัด จำนวน 11,776 - 11,786 นาย มีผู้เสียชีวิต 125 นาย บาดเจ็บ 318 นาย ป่วย 503 นาย และสูญหาย 5 นาย
กิจกรรม > กองบัญชาการสหประชาชาติ > สำนักงานนายทหารติดต่อประจำกองบัญชาการสหประชาชาติ

หลังจากการพักรบของสงครามเกาหลีในวันที่ 27 กรกฎาคม พ.ศ. 2496 ประเทศไทยได้จัดตั้ง สำนักงานนายทหารติดต่อประจำกองบัญชาการสหประชาชาติ ขึ้นมา โดยครั้งแรกตั้งอยู่ที่กรุงโตเกียว ประเทศญี่ปุ่น โดยมีหัวหน้านายทหารติดต่อกองบัญชาการสหประชาชาติ ณ กรุงโตเกียว (หน.นตต.บก.สหประชาชาติ ณ กรุงโตเกียว) เป็นผู้บังคับบัญชา
จากนั้นในปี พ.ศ. 2500 กองบัญชาการสหประชาชาติได้ย้ายไปตั้ง ณ กรุงโซล ประเทศเกาหลีใต้ และได้ให้ไทยส่งทหารมาปฏิบัติงานในตำแหน่งนายทหารติดต่อที่กรุงโซลอย่างเป็นทางการในปี พ.ศ. 2504 จากนั้นในปี พ.ศ. 2507 กระทรวงกลาโหมได้มีการปรับอัตราและจัดตั้งตำแหน่งใหม่ โดยให้ผู้ช่วยทูตทหารฝ่ายกองทัพบก ทำหน้าที่เป็นหัวหน้านายทหารติดต่อกองบัญชาการสหประชาชาติ ณ กรุงโซล (หน.นตต.บก.สหประชาชาติ ณ กรุงโซล) และให้นายทหารติดต่อสื่อสารอยู่ภายใต้การบังคับบัญชาอยู่ภายใต้บังคับบัญชา และได้ยุบตำแหน่งหัวหน้านายทหารติดต่อกองบัญชาการสหประชาชาติ ณ กรุงโตเกียวเมื่อปี พ.ศ. 2514 คงเหลือเพียงตำแหน่งที่กรุงโซล พร้อมทั้งมอบหมายให้ผู้ช่วยทูตทหารไทยประจำโตเกียวทำหน้าที่นายทหารติดต่อกองบัญชาการสหประชาชาติ (ส่วนหลัง) และแก้ไขอัตราอีกครั้งในปี พ.ศ. 2551 โดยให้ผู้ช่วยทูตทหารฝ่ายกองทัพอากาศทำหน้าที่เป็นนายทหารติดต่อกองบัญชาการสหประชาชาติอีกตำแหน่งหนึ่ง